## El Consell ha aprovat incrementar la dotació per a la contractació de persones amb discapacitat en centres especials d’ocupació

*** El Consell incrementa en més de 7 milions la dotació inicial d'este programa, que supera els 50 milions d'euros
* Estes ajudes van dirigides a centres especials d'ocupació i tenen per objecte la contractació de persones amb diversitat funcional i discapacitat**

El Ple del Consell ha aprovat l’ampliació en 7 milions addicionals de la dotació pressupostària del programa de contractació en centres especials d’ocupació (CEE) i empreses ordinàries a persones amb diversitat funcional i discapacitat.

D’esta manera, amb els 7.471.400 euros addicionals aprovats, l’import total d’estes subvencions passa dels 42.540.000 euros inicials fins als 50.011.400 euros.

Són destinaris d’estes ajudes els CEE inscrits en el Registre de centres especials d’ocupació de la Comunitat Valenciana i les empreses ordinàries que, complint els requisits i les actuacions establits en este decret, desenvolupen la seua activitat en centres de treball situats en territori de la Comunitat Valenciana.

Fecha: 10/11/2023